
Către,



 
BIROUL PERMANENT AL 




CAMEREI DEPUTAȚILOR

Vă înaintăm, alăturat, raportul comun asupra propunerii legislative privind modificarea Legii nr.50/1991 privind autorizarea executării lucrărilor de construcţii, trimisă Comisiei pentru administrație publică și amenajarea teritoriului și Comisiei juridice, de disciplină și imunități pentru examinare pe fond, cu adresa nr. Pl.x 468/2016 din 17 octombrie 2016.
	VICEPREŞEDINTE,


	      PREŞEDINTE,



	ION CĂLIN

	EUGEN NICOLICEA

R A P O R T    C O M U N
asupra propunerii legislative privind modificarea Legii nr.50/1991 privind autorizarea executării lucrărilor de construcţii

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului și Comisia juridică, de disciplină și imunități au fost sesizate, prin adresa nr. Pl.x 468/2016 din 17 octombrie 2016, cu dezbaterea pe fond, a propunerii legislative privind modificarea Legii nr.50/1991 privind autorizarea executării lucrărilor de construcţii, înregistrată la Comisia pentru administrație publică și amenajarea teritoriului cu nr.4c-6/458/18.10.2016, respectiv la Comisia juridică, de disciplină și imunități cu nr.4c-11/1153/18.10.2016.
La întocmirea prezentului raport comun Comisiile au avut în vedere:

- avizul favorabil al Consiliului Legislativ (nr.350/13.04.2016)
- avizul negativ al Comisiei pentru industrii și servicii (nr.4c-3/416/26.10.2016)

- punctele de vedere negative al Guvernului (nr.2042/DPSG/ 27.10.2016 și nr.940/MRP/28.02.2017)

Senatul a respins propunerea legislativă în ședința din data de 10 octombrie 2016.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.
Propunerea legislativă are ca obiect de reglementare modificarea punctului 2 al definiţiei „Drept de execuţie a lucrărilor de construcţii” din  Anexa nr.2 la Legea nr.50/1991 privind autorizarea executării lucrărilor de construcţii, republicată, cu modificările și completările ulterioare, în sensul includerii unei excepții care să permită obținerea autorizației de construire pentru executarea lucrărilor de construcții necesare extinderii, întreținerii sistemelor de apă și apă uzată, aducțiuni, respectiv în baza unui acord pentru construcțiile care afectează temporar terenul și cu acordul expres al deținătorului de drept. 

Potrivit prevederilor art.61 și 63 din Regulamentul Camerei Deputaţilor, republicat, comisiile sesizate în fond au examinat propunerea legislativă în şedinţe separate.


Comisia pentru administrație publică și amenajarea teritoriului a examinat propunerea legislativă în ședința din 21 februarie 2017, iar Comisia juridică, de disciplină și imunități a examinat propunerea legislativă în ședința din 8 mai 2017. 
La lucrările Comisiei juridice, de disciplină și imunități au participat membrii comisiei conform listei de prezență, iar la lucrările Comisiei pentru administrație publică și amenajarea teritoriului au fost prezenţi 24 deputaţi, din totalul de 25 membri ai comisiei.

La dezbaterile care au avut loc a participat, în conformitate cu prevederile art.55 din Regulamentul Camerei Deputaţilor, republicat, doamna Sirma Caraman - secretar de stat în cadrul Ministerului Dezvoltării Regionale, Administrației Publice și Fondurilor Europene.
În urma examinării inițiativei legislative și a opiniilor exprimate de către membrii celor două Comisii sesizate în fond, s-a hotărât cu majoritate de voturi (2 abțineri), adoptarea propunerii legislative pentru modificarea şi completarea Legii nr.50/1991 privind autorizarea executării lucrărilor de construcţii, în forma prezentată de inițiatori.

În raport cu obiectul şi conţinutul reglementării, propunerea legislativă face parte din categoria legilor ordinare.
	VICEPREŞEDINTE,
	         PREŞEDINTE,



	ION CĂLIN
	EUGEN NICOLICEA

	SECRETAR,
	SECRETAR,

	ANGELICA FĂDOR
	COSTEL NECULAI DUNAVA


	Șef serviciu, Sofia Chelaru
	

	Consilier parlamentar, Roxana Feraru
	Consilier parlamentar, Paul Șerban

